Document ID: 32013R1215

REGULAMENTUL DE PUNERE ÎN APLICARE (UE) NR. 1215/2013 AL COMISIEI
din 28 noiembrie 2013
de modificare a Regulamentului (CE) nr. 32/2000 al Consiliului în ceea ce privește extinderea contingentelor tarifare ale Uniunii pentru produse din iută și fibre de nucă de cocos
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 32/2000 al Consiliului din 17 decembrie 1999 privind deschiderea și modul de administrare a contingentelor tarifare comunitare consolidate în cadrul GATT și a altor câteva contingente tarifare comunitare, de stabilire a normelor de modificare sau de adaptare a contingentelor menționate și de abrogare a Regulamentului (CE) nr. 1808/95 (1), în special articolul 9 alineatul (1) litera (b) a doua liniuță,
întrucât:
(1)
În conformitate cu oferta depusă de Comunitate în cadrul Conferinței Organizației Națiunilor Unite pentru Comerț și Dezvoltare (UNCTAD) și paralel cu sistemul de preferințe generalizate (SPG), Uniunea a deschis preferințe tarifare, în 1971, pentru produsele fabricate din iută și din fibre de nucă de cocos originare din anumite țări în curs de dezvoltare. Aceste preferințe tarifare constau în reducerea progresivă a taxelor din Tariful vamal comun și, din 1978 până la 31 decembrie 1994, suspendarea totală a acestor taxe.
(2)
De la intrarea în vigoare a sistemului de preferințe generalizate în 1995, Uniunea a procedat, în paralel cu GATT, în mod autonom, la deschiderea unor contingente tarifare ale Uniunii pentru anumite cantități de produse fabricate din iută și din fibre de nucă de cocos cu taxă vamală zero. Contingentele tarifare deschise pentru aceste produse prin Regulamentul (CE) nr. 32/2000 au fost prelungite până la 31 decembrie 2013 prin Regulamentul de punere în aplicare (UE) nr. 17/2012 al Comisiei (2).
(3)
Deoarece un nou SPG se va aplica de la 1 ianuarie 2014 și până la 31 decembrie 2023, în temeiul Regulamentului (UE) nr. 978/2012 al Parlamentului European și al Consiliului (3), regimul contingentelor tarifare pentru produse din iută și fibre de nucă de cocos ar trebui să fie extins în mod corespunzător.
(4)
Prin urmare, Regulamentul (CE) nr. 32/2000 ar trebui modificat în consecință.
(5)
Măsurile prevăzute de prezentul regulament sunt conforme cu avizul Comitetului Codului vamal,
ADOPTĂ PREZENTUL REGULAMENT:
Articolul 1
Coloana a cincea („perioadă contingentară”) din tabelul din anexa III la Regulamentul (CE) nr. 32/2000 se modifică după cum urmează:
1.
Textul pentru numărul de ordine 09.0107 se înlocuiește cu următorul text:
„de la 1 ianuarie la 31 decembrie în fiecare an, până la 31 decembrie 2023”.
2.
Textul pentru numărul de ordine 09.0109 se înlocuiește cu următorul text:
„de la 1 ianuarie la 31 decembrie în fiecare an, până la 31 decembrie 2023”.
3.
Textul pentru numărul de ordine 09.0111 se înlocuiește cu următorul text:
„de la 1 ianuarie la 31 decembrie în fiecare an, până la 31 decembrie 2023”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică de la 1 ianuarie 2014.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 noiembrie 2013.

Labels: 3
17
1